Niedaöstareich

mini|De Johanna Mikl-Leitner (2016)
Niedaöstareich oda Niedaestareich (aumtlich: Niederösterreich), is ans vo de nein Bundeslända vo Estareich (oida Nauman: Eazheazogtum Estareich unta da Enns). Noch da Flächn is es des gresste, noch da Eihwohnazoi des zweitgresste Bundeslaund. Es grenzt im Noadn aun de Tschechei, im Noadostn aun de Slowakei, im Sidostn auns Buagnlaund, im Sidn aun de Steiamoak und im Westn aun Owaestareich. Es umschliaßt des Laund Wean, des wos bis 1922 zua Niedaestareich gheat hod. Niedaestareich und des Nochboabundeslaund Owaestareich san zaumman de Keanlända vom Stoot Estareich.

St. Pödn is duach a Voiksobstimmung seit 1986 Laundeshauptstod vo Niedaestareich. Davua hod de Laundesregiarung iahn Sitz in Wean ghobt.

 Eadkund 
Niedaestareich is mit 19.186,27 km² des flächnmäßig gresste Bundeslaund vo Estareich. Es is laundschoftlich in Viadln eitäut:
300pxNeadli vo da Donau:
  (Viadl oban Manhartsbeag)
  (Viadl untan Manhartsbeag).

Sidli vo da Donau:
  (Viadl oban Weanawoid)
  (Viadl untan Weanawoid)

De Viadln haum, geografisch gsegn, a voikommen untaschiedliche Struktua. Währends im Mostviadl de Auslaifa vo de Koichoipen mit Beag um de 2000 m gibt, is des Woidviadl hauptsächli a Granitplateau. Im Noadostn liegts higelige Weiviadl, des wos ins floche Moachfööd ohfoit und sidlich vo da Donau is des Weana Beckn.

Niedaestareich grenzt auf ana Läng vo 414 km aun de Nochbalända Tschechei und Slowakei, und is des Bundesland mit da zweitlängstn Außngrenz.

Trennt wean de Viadln in westestlicha Richtung vo da Donau, in Noad-Sid-Richtung vom Manhartsbeag und im Weanawoid vo da Thermenlinie.

 Beag 

 Schneebeag (Klosterwoppm; 2.076 m)
 Rax (Scheibwoidhechn; 1.943 m; hexte Eahebung: Heikuppn; 2.007 m – Steiamoak)
 Ötscha (1.893 m)
 Dirrnstaa (1.878 m)
 Hochkoa (1.808 m)
 Hochwexl (1.743 m)
 Hoche Waund (Plockles 1.132m)
 Dirre Waund (Kotharianenschlog 1.222 m )
 Großa Päustaa (1.061 m)
 Hocheck (1.036 m)
 Nöwistoa (1.017 m)
 Eibl (1.007 m)
 Sundaberg (704 m)

 Oipm-Iwagäng 

 Semmaring (985 m)
 Wexl (980 m)

 Fliss 

Niedaestareich wiad fost äussa gaunzes iwa de Donau entwassat. Da anzige Fluss, der sein Obfluss iwa de Moidau und de Elbe in de Noadsee hod, is de Lainsitz im Woidviadl.

De wichtigstn Fliss neadli vo da Donau san da Kaump, de Krems, de Lainsitz, de Moach und de Thaya. Sidli vo da Donau sans de Enns, de Ybbs, da Ealauf, de Möck, de Traasn, de Schwechat, de Fischa, de Schwoaza, de Triesting, de Leitha und de Piaschting.

 Seen 

 Stausee Ottenstaa (4,3 km²)
 Lunza See (0,69 km²)
 Ealaufsee (etwa zua Höftn in Niedaestareich gleng; 0,56 km²)

 Flächnvatäulung 

KuituaoartFlächn in km²% vo da GesaumtflächnOckalaund  7.000  42 Woid 6.711  40Wiesn  1.750  11Oiman und Weidn  300 1,7Weigeatn 315 1,9

 Natuaschutz 

Im Natuaschutz gibts vaschiedane Schutzstufn mit untaschiedlichn Prioritätn.

De Schutzstufn san:

 Landschoftsschutzgebiet: 39 Landschoftsschutzgebiet (22% vo da Gsaumtflächn); im Vagleich zan Naturschutzgebiet san Landschoftsschutzgebiet großflächiga, Auflogn und Nutzungseinschränkungen owa geringa.
 Nationäupark: Niedaestareich is des anzige Bundesland mit zwaa Nationäuparks, Thayatoi und Donau-Aun
 Natuapark: 23 Natuaparks mit rund 500 km² vo da Landesflächn
 Natuaschutzgebiet: 68 Natuaschutzgebiet mit ana Flächn vo 133 km²

 Höin 

In Niedaestareich gibts ziemlich vü Natuahöin, insgsaumt san 4082 katastamäßig eafosst. Die meistn Höin in Niedaöstrreich haum si in de Koik- und Dolomitstana va de Koikoipn büdt und san deshoib sognaunnte Karsthöin. A da Koikmarmoa in de Zentraloipn und in da Behmischn Mossn ermeglicht de Entstehung vo Höin. Zu de gräßtn Höin vo Niedaestareich ghean:

 de Ötschahöin im Ötscha, 27.003 Meta laung, a Zusaummenschluss vo Taubnloch und Gödloch
 des Pfaunnloch im Ötscha, 5.287 Meta laung
 de Lechnerweidhöin im Dianstaa, 5.252 Meta laung
 des Trockane Loch in Schwoaznboch an da Pielach, 4.510 Meta laung
 de Herrmannshöin in Kiachbeag aum Wexl, 4.430 Meta laung
 de Eisnstaahöin in Bod Fischau, 2.341 Meta laung

 Gschicht 

Niedaestareich is des Kernlaund vo Estareich. Fria hods nua aafoch Estareich ghassn (speda: unta da Enns) und hod da Dynastie Habsburg bzw. Habsburg-Lothringen („Haus Estareich“) und in jewäuligen Gsaumtstoot in Naum gem.

Aus dem Grund is de Gschicht vo Niedaestareich mit da Gschicht vo Estareich meah oda weniga identisch.

 Bevökarung 

 Bevökarungs-entwicklung Datum Eihwohna um 1527  500.000 um 1600  580.000 um 1700  630.000 1754  922.000 1780  974.000 1790  1.000.000 1794/1795  1.028.300 1810  1.040.700 1821  1.142.600 1830  881.500 1840  896.600 1850  976.600 1857  987.900 1869  1.077.232 1880  1.152.767 1890  1.213.471 1900  1.310.506 1910  1.425.238 1923  1.426.885 1934  1.446.675 1939  1.455.329 1951  1.400.471 1961  1.374.012 1971  1.420.816 1981  1.427.849 1991  1.479.187 2001  1.542.574 2004  1.563.872 2015  1.636.287
De Bevökarung nimmt in de zenträun Gebietn im Umlaund vo Wean laufend zua, täuweis duach Zuazug ausn städtischn Bereich, owa a duach Zuazug aus de periphean Gebiete, zum Beispü ausn Woidviadl oder aus de Raundgebiet vom Weiviadl, de täuweis aa Problemgebiet aum Oawadsmoakt san. Seit St. Pödn de Laundeshauptstod is, is a duatn a steakare Zuawaundarung festzumstöön. Wäu in sensible Gebiete wiar im Weanawoid duachn Zuazug de Gfoah vo ana Zasiedlung gem is, wean laufend restriktivare Moßnauhman in da Raumoadnungspolitik festglegt.

Da Ausländaauntäu is, gmessn aun gaunz Estareich, mit 6,3 % untaduachschnittlich.

 Religion 

Im Joah 2001 woan 79,3 % vo de Bewohna remisch-katholisch, 3,3 % protestantisch mit 60 Kiachn in 27 Pfoan, 3,2 % islamisch und 10,8 % konfessionslos.

 Politik 

1918–1934 woa Niedaestareich zeascht in via Woikraas auftäut. Da Laundtog hod aus 60 Ohg'oadnatn bestaundn. 1932 haum de letztn demokratischn Woin vua da NS-Zeit stottgfundn: Es san ocht Woikraas büdt wuan und de Zoih vo de Ohg'oadnatn is auf 56 varringat wuan. So hod ma vasuacht, de domolign Großpartein auf Kosten von da imma steaka weadanden NSDAP zum steakn.

1934–1938 is des Laund ständestootlich regiat wuan, 1938–1945 is a Reichsstotthoida (Gauleita) an da Spitzn vo da Laundesvawoitung und vo da NSDAP im Laund gstaundn.

Seit 1945 wiad de Laundespolitik vo da ÖVP dominiat, de wos seit domois aa in Laundeshauptmann stöd. De Buagamaasta ghean aa meaheitlich da ÖVP aun. De SPÖ is de zweitsteakste Kroft im Laund.

Seit 2013 san im niedaestareichischn Laundtog fimf Patein vatretn:

 ÖVP mit 30 Sitz
 SPÖ mit 13 Sitz
 Team Stronach mit 5 Sitz
 FPÖ mit 6 Sitz
 De Greanan mit 4 Sitz
(Staund: 2013)

De Laundesregiarung setzt si zaum ausn Laundeshauptmau, seine zwaa Stöövatreta und sechs Regiarungsmitglieda, de Laundesrät gnaunt wean. De Patein entsendn de Mitglieda vo da Laundesregiarung nochn Vahötnis vo de eareichtn Wöhlastimman. Daher san - obwoi de ÖVP mit absoluta Meaheit regiat - a SPÖ-Mitglieda in da Laundesregiarung vatretn.

Inan Bundesrot entsendt des Bundeslaund 12 Mandatare; davo ghean siebane der ÖVP, drei da SPÖ, ans da FPÖ und ans denan Greanan.

Im Nationäurot ist de ÖVP mit 11, de SPÖ mit 10, de FPÖ mit 6, is BZÖ und de Greanan mit je 2 Mandatare vatretn (Staund 2005).

 Vawoitung 

Niedaestareich is in 21 Vawoitungsbeziak' und 4 Statutoastädt' gliadat. Seit da letztn Gemeinderefuam vo 1970 und a poa klaanan Ändarungen gibts 573 Gmoana.

Noch ana Ohstimmung is 1986 St. Pödn de Laundeshauptstod wuan. Da Umzug vo da Laundesregiarung und vo da Vawoitung hod bis 1996 dauat, bis duathin woa da Sitz im Laundhaus in da Herrngossn in Wean im easchtn Beziak.

Zua gleichn Zeid mit da Iwasiedlung vo da Lanudesregiarung nach St. Pödn is aa a Vawoitungsrefuam eigleit wuan, de ar a Dezenträulisiarung vo de Beheadn bedeit hod und mid dea ma de anzlnan Vawoitungsstöön näha an de anzlnan Beziakshauptmaunnschoftn augsiedlt hod.

 Hauptregionen 

miniatur|Krems
miniatur|St. Pödn
miniatur|Waidhofn aun da Ybbs
miniatur|Neistod
miniatur|Bodn
miniatur|Möck

De niedaestareichische Landesplanung hod aus operativen Grindn des Laundesgebiet in fümf Aktionsraime vo de regionäun Entwicklungsvabänd bzw. vo de zuaghearign Regionalmanagements untatäut:

 Industrieviadl
 Mostviadl
 NÖ-Mittn (St. Pödn, Krems und Lilienföd)http://www.raumordnung-noe.at/dynamisch/showcontainer.php?id=75
 Weiviadl
 Woidviadl

Die sognauntn Hauptregionan fossn Gebiete zaum, de wos gemeinsaume Meakmoi (geografische Lagebeziehungen, ähnliche Wirtschaftsstruktur, Ressourcenausstattung) oda ähnliche Probleme haum. Hauptaufgob is, de Aunliegn vo de Regionan zum artikulian, entwicklungsstrategisch wichtige Themenschwaapunkte zum formulian und passende Leitprojekte zum inizian.

 Statutarstädt 

Des san Gmoana, de wos ned nua des Stodrecht haum, sundan aa kaana Beziakshauptmaunschoft untastöd san und si in eahnan eigan Stodaumt (Magistrat) söba vawoitn.

 Statutarstod/Vawoitungssitz  Flächn(km²)  Leidln ()  Autonumma Krems 51,61 km²    KS St. Pödn 108,48 km²    PWaidhofn aun da Ybbs 131,52 km²    WY (Weana) Neistod 60,96 km²    WN

 Beziak' 

 Beziak  Vawoitungssitz  Flächn(km²)  Eihwohna  Kfz-Kenn-zeichn Aumstedn  Aumstedn 1.187,97 km²    AM Bodn  Bodn 753,37 km²    BN Bruck aun da Leitha  Bruck aun da Leitha 494,95 km²   BL Gänsanduaf  Gänsanduaf  1.271,31 km²   GF Gmeand  Gmeand  786,24 km²   GD Hollabrunn  Hollabrunn 1.010,72 km²   HL Hoan  Hoan 783,99 km²   HO Korneibuag  Korneibuag  626,50 km²   KO Krems-Laund  Krems 923,95 km²   KR Lilienföd  Lilienföd  931,55 km²   LF Möck  Möck 1.013,62 km²   ME Mistlboch  Mistlboch 1.291,30 km²   MI Mödling  Mödling 277,02 km²   MD Neinkiachn  Neinkiachn 1.146,35 km²   NK St. Pödn-Laund  St. Pödn 1.121,61 km²   PL Scheibbs  Scheibbs 1.023,49 km²   SB Tuin  Tuin 658,03 km²   TU Waidhofn aun da Thaya  Waidhofn aun da Thaya 669,14 km²   WT (Weana) Neistod  (Weana) Neistod 969,72 km²   WB Zwedl  Zwedl 1.399,76 km²   ZT

 Wiatschoft 

De wiatschoftlich stärkstn Regionen im Laund liegn entlaung vo da Thermenlinie. De stärkste Wiatschoftskroft haum de Gebiete um Wean, mit da Entfeanung vo Wean sinkts daun in da Regl. Da Beziak Mödling, in da Nähe vo Wean, hod des hechste Steiaaufkumman.

Nochm Zweitn Wödkriag is des Laund in da sowjetischn Besotzungszone glegn, wos a Nochtäu fia de wiatschoftliche Entwicklung woa. De Zastearung vo Großbetriebm, Demontagen und Reparationen (Eadöö vom Marchföd) haum si negativ ausgwiakt. Eascht nochn Obschluss vom Stootsvatrog 1955 hod in Niedaestareich da wiatschoftliche Wiedaaufbau augfaungt. Owa bis 1989 hod da Eisane Vuahaung de Gschicht no ollawäu bremst. So gibts bis heit no an großn Strom vo Toges- und Wochenendpendla zu eahnare Oawadsplätz in Wean.

 Schau aa 

 Viakanthof

 Literatua 

 Karl Gutkas: Geschichte Niederösterreichs. Valog: Böhlau, Wean 1984

 Im Netz 

 Haamseitn vo da Niedaösterreichischen Laundesregiarung
 „Niederösterreich – Hinein ins Leben.“ (offiziös Tourismus- und Kuituaportal)

 Beleg 


Kategorie:Bundesland in Österreich
*Niederösterreich